১৯৩৫ সালে বব ক্রিস্প ইংল্যান্ড সফরে যান। এ সফরে ১৯.৫৮ গড়ে ১০৭ উইকেট দখল করেন। ওল্ড ট্রাফোর্ডে দক্ষিণ আফ্রিকার পক্ষে স্বাগতিক দলের বিরুদ্ধে ৫/৯৯ লাভ করেন। ফলশ্রুতিতে তার দল প্রথমবারের মতো ইংল্যান্ডের বিপক্ষে টেস্টে জয়লাভের গৌরব অর্জন করে। এ পর্যায়ে সফরে এটি তার অষ্টমবারের মতো পাঁচ-উইকেট অর্জন ছিল। তন্মধ্যে, পাঁচ টেস্টে অংশ নিয়ে ৩৪.১৫ গড়ে তেরো উইকেট দখল করেছিলেন তিনি।

এরপর দক্ষিণ আফ্রিকায় ফিরে এসে ৪৫.৩৩ গড়ে বেশ ব্যয়বহুল নয় উইকেট পান। তন্মধ্যে, সফরকারী অস্ট্রেলিয়ার বিপক্ষে চার টেস্টে মাত্র সাত উইকেট পেয়েছিলেন বব ক্রিস্প। এরপর আবারও তিনি ইংল্যান্ডে চলে যান ও ঐ গ্রীষ্মে প্রথম-শ্রেণীর খেলায় একবার চার উইকেট পেয়েছিলেন।

১৯৩৬-৩৭ মৌসুমে স্যার জুলিয়েন কানের নেতৃত্বাধীন দলের সদস্যরূপে সিলন ও মালয় গমন করেন। সিলনের বিপক্ষে প্রথম-শ্রেণীর খেলায় ছয় উইকেট পেয়েছিলেন বব ক্রিস্প। এরপর ইংল্যান্ডে ফিরে ১৯৩৮ সালে ৪৪ উইকেট পান। তন্মধ্যে ওরচেস্টারশায়ারের বিপক্ষে এক পর্যায়ে ৫/০ বোলিং পরিসংখ্যান দাঁড় করিয়েছিলেন।

প্রথম-শ্রেণীর ক্রিকেট
বিশ্বযুদ্ধে অংশগ্রহণ
অবসর
টেস্ট ক্রিকেট